**Samandráttir av avgerðum tiknar av
skatta- og avgjaldskærunevndini
05.februar 2008**

 **Avgerð nr. 07-02-22-44 og 06-03-31-39**

*- útróður ikki vinnuligt virksemi*

*- kng .um lutfalsligan frádráttarrætt fyri mvg § 11*

*- meirvirðisgjaldslógin § 16, § 1, § 3*

*- skattalógin § 25*

Virksemið kærarans av útróðri varð ikki mett sum vinnuligt. Skatta- og avgjaldskæru­nevndin staðfesti tí avgerð hjá Toll- og Skattstovu Føroya at nokta frá­drátt fyri hall og at strika virkið frá meirvirðis­gjalds­skráseting. Harumframt varð avgerðin at javna fyri íløgu-mvg staðfest.

**Avgerð nr. 07-02-22-40 frá 5-2-2008**

*- Lønarafturhald*

*- Skattalógin § 136*

Kært varð um, at Toll- og Skattstova Føroya hevði aft­urhildið kr. 1.183 í lønarútgjalding kærarans. Skatt­­a- og avgjaldskærunevndin staðfesti avgerðina grund­­að á, at kærarin um hetta mundið hevði eina skuld, sum var hægri enn tann upphædd, sum varð aft­ur­hildin.

**Avgerð nr. 07-03-37-3 frá 5-2-2008**

*- Kærufreist*

*- Lóg um Toll- og Skattafyrisiting § 24*

Kært varð ov seint. Skatta- og avgjaldskærunevndin metti, at grundgevingar kærarans fyri ov seinu kær­uni, at hann setti seg í samband við tollavgreiðsluna eft­ir, at hann fekk avgerðina, fyri at fáa nærri kunn­ing, talaðu ikki fyri at siga, at fullgott forfall var. Skatta- og avgjaldskærunevndin avgjørdi tí at nokta at gera frávik frá kærufreistini.

**Avgerð nr. 07-03-33-15 frá 5-2-2008**

*- afturrindan av eykaskrásetingargjaldi av motor­akfari*

*- lóg um skrásetingargjald á motorakførum v.m. § 1*

Kært varð um, at Akstovan hevði sýtt at afturrinda eyka­­skrásetingargjaldið á akfar, sum varð keypt til virk­semi í einum smápartafelagi. Akstovan hevði grund­­að avgerðina á, at akfarið ikki varð brúkt vinnu­liga burturav. Skatta- og avgjaldskærunevndin stað­festi avgerðina hjá Akstovuni.

**Avgerð nr. 07-02-22-41 frá 5-2-2008**

*- Smápartafelag noktað skattafrælsi*

*- Skattalógin § 1, § 3*

Smápartafelag kærdi avgerð hjá Toll- og skattaráð Før­oya at nokta felagnum skattafrælsi. Skatta- og av­gjaldskærunevndin staðfesti avgerðina vísandi til, at Toll- og skattaráð Føroya hevði ikki heimild at veita skattafrælsi, tá talan var um eitt smápartafelag.

**Avgerð nr. 07-03-34-4 frá 5-2-2008**

*- Renta av ov seint tollavgreiddum góðsi*

*- kunngerð nr 37 frá 7. juni 2004 um tollkreditt § 2 § 3*

*- tolllógin § 30a*

Toll- og Skattstova Føroya hevði álagt kæraranum at rinda kr. 9.450 í rentu av vøru, sum felagið innflutti 12. august 2007 og tollavgreiddi 1. oktober 2007. Skatta- og avgjaldskærunevndin staðfesti avgerðina hjá Toll- og Skattstovu Føroya.